Hip-hop (subkultúra)

Hip hop alebo hip-hop ako subkultúra vznikol v New Yorku (USA) v 70. rokoch 20. storočia v prostredí štvrtí obývaných prevažne černoským obyvateľstvom. Počas rokov sa vyvinul do svojej dnešnej podoby - celosvetovej mestskej subkultúry mládeže.

V počiatkoch sa ako hlavné zložky tejto subkultúry uvádzali tzv. „4 elementy“ tj. rap, DJing, Break-dance a graffiti. Ako tzv. piaty element sa uvádza beatbox. V priebehu rokov sa tieto viac špecifikovali a pribudli ďalšie. Dnes hip hop zahŕňa špecifický štýl produkcie hudby, slang, módu atď.

Korene 
Hiphopovú kultúru ovplyvnilo mnoho faktorov. Vhodným predpokladom pre jej rozvoj bola multikulturálna spoločnosť New Yorku 70-tych rokov.

Štýl a technika rapovania súvisí so západoafrickými básnikmi nazývanými grioti, ktorých piesne obsahovali hovorené prvky. Významným vplyvom boli taktiež hovorené pasáže piesní populárnych soulových a funkových hudobníkov.

Dôležitým vplyvom (hudobným i kultúrnym) bol dub, sub-žáner reggae, ktorý vznikol v 60-tych rokoch. Dub boli v podstate inštrumentálne verzie populárnych reggae piesní, dôraz sa kládol na bicie a výraznú basovú linku. Dub priniesli do New Yorku jamajskí prisťahovalci, ktorí ho začali hrávať na partys v komunitných centrách a uliciach. 

Ako ďalšie vplyvy môžeme uviesť jazz a blues ale aj disco.

Počiatky 
 

V New Yorských kluboch bola v 70-tych rokoch populárna predovšetkým disco hudba, na uliciach to však bol funk, soul a reggae. Konali sa tzv. „block parties“ (párty na ulici), kde dídžeji používali na reprodukciu hudby dva gramofóny. Pomocou mixovacích techník predlžovali inštrumentálne pasáže funkových piesní, do ktorých niekto spontánne animoval publikum a tak vznikol rap. K tejto hudbe sa taktiež rozvinula samostaná forma tanca nazvaná breakdance. Vizuálnu stránku hiphopovej kultúry dopĺńala v počiatkoch aj špeciálna zložka graffiti, chápaná ako spôsob zviditeľnenia sa a úteku od všednosti a každodennosti života vo veľkomeste.

Hip hop ako subkultúra dnes 
Dnes sa ako hip hop definuje celosvetová subkultúra, prekračujúca jazykové, náboženské či rasové bariéry. Rap ako hudobná zložka sa stal jedným z najpopulárnejších hudobných žánrov a jeho vplyv preniká aj do iných hudobných tancov.

Hip hopová kultúra na Slovensku 
Hip-hop sa začal počúvať a tancovať na Slovensku už v prvej polovici 80. rokov. Náznaky tohto štýlu v oficiálnej hudobnej tvorbe sa u nás objavili napr. v skladbe Petra Nagya „Taxis“ z roku 1984 či vo filme Fontána pre Zuzanu (výstup prvej slovenskej breakerskej skupiny „Gumení chlapci“).

Za „krstného otca“ slovenskej hiphopovej hudby sa pokladá Dávid zo Senca. Prvé skupiny a interpreti sa objavili v Bratislave („Genuine Gem“ neskôr premenovaný na Žužuleta), Prievidzi (Jednotka Slovenskej Starostlivosti), Senci („Ghetto ganx3“, 2ja Lo3), Košiciach (Rap Steady Crew) a Piešťanoch (Pa3k Metamorfolord, dnes známy ako Rytmus zo skupiny Kontrafakt) a východniar Mykie G, ktorý si v 1997 natočil prvý solo album v Londýne pod názvom ''Live my life today''.

Breakdance sa spája s Gumenými chlapcami, ďalšie skupiny vznikali v Bratislave (Street Breakers), na Myjave (Amatéri),v Spišskej Novej Vsi (BDS), Vrbovom, Trnave a Handlovej.

Graffiti vzniklo v Bratislave, ďalšími mestami, kde sa rozvíjalo, boli Trnava, Trenčín a Žilina. 

V súčasnosti je hip hop rozšírený na celom území Slovenska a teší sa stúpajúcej popularite. Medzi najznámejších predstaviteľov dnes patria: 

 skupiny a raperi: 2H+ (Suvereno, Vladis), AMO (Viktor Hazard, Moe, Opak), Agresor Lotor, DMS (Dame, Separ, Smart), Druhá Strana (Miky Mora, Moloch Vlavo), Drvivá Menšina (Bacil, DNA, Šegy 100), eLPe, Gramo Rokkaz (Danosť, Decko, Rebel, Tono S.; Deryck, Lkama; DJ Metys, DJ Miko; Dekan), Gulos Potrok, H16 (Cigo, Majk Spirit, Otecko; Abe, Grimaso; DJ Yanko Král, Billy Hollywood), Kontrafakt (Ego, Rytmus, DJ Anys), L.Ú.Z.A. (Čistychov, Hajtkovič, Slipo), JSS (A.D., Džuva, Lyrik H), Kaidžas, Modré Hory (Lyrik, Bene), Moja Reč (Delik, Supa, Jozef Engerer), Názov Stavby (Drvivá Mešina, L.Ú.Z.A.), Plexo, ZetUZetA, Prečo Ne?! (Edi eM, Holub), Rendezska.Sk (Blažo, Elban, PanTau, DJ Škrupo), SEdláci (Lúzer, ReSeT, T-Peg), Strapo, Štrnásť (Lektor, Momo, Suchý Pes, DJ Kebap), Turbo Boost (Billy Hollywood, Boy Wonder), Vec, Zlá Strava (Labrak, Osma), Zverina, Žužuleta (Kam?čo?, Rišo ),  Apocalypse (Jondo, DJ Monki) Dramatikz (Radikal, Masif, Yaksha, Stopercent), Kali, D6 ANS (Bitman, Damien, ŠerkANS, Bokalo), Kontrola Stavu (Deviant, Prevrat Poet, DJ MikroMan), Neni Problem (Plexo, Majself, Mugis), Palky, Pek, Bez Servítky (Besný Občan, Zlo, Džambalo), Marko Damian, Taomi, Mec Vrabec, Idea Crew, Robis, Normal, Rudy, Straňanský Rosy, Nová Komunita (Trakt, Poetrik), Nevieme (Korytnák, Kadyšon), OrtoDogz, Galaxia Y (Dymer Surovec, Fobia Kid, Bighorse), Haha Crew (Samey, Zayo, Dalyb), Comebackgang (Pil C, Calin), Gumbgu, Gleb, Radikal, Saint Edyn
 
 DJi: David zo Senca, Rišo zo Žužulety,  Anys, Fazo, Grimaso, Hajtkovič, Masif, Jazzy, Kappa, Kebar, Lipi, Lari, Lucco, MikroMan, Mako (Peter Pann), Metys, Miko, Noe, Ramon, Roman Zámožný, Shakul, Snoopy, Spank, Spinhandz, Sven, Hlavolam, Škrupo, Mess, Milian Ridly, Tager, Vec, Viktor Hazard, Yanko Král, Yaksha, Manjak, Amida, Dj Mikias, DJ Mercy, DJ Fancy

 producenti: Rišo zo Žužulety, Abe, Maiky Beatz, Amun, Anys, Analytik, B.eye, Billy Hollywood, Čistychov, Deryck, Face, G-bod, Grimaso, Grizzly, Hajtkovič, HomieBeatz, JL Beats, Janko (ND), Jazzy, Jozef Engerer, Lkama, Komandant, Masif, Mjay, MikroMan, Miky Mora, Moe, Mugis, Oldboy, Opak, Peter Pann, Rudec, Smart, Vec, Viktor Hazard, Special Beatz, Dalyb, Norbert Ronin, Nuri, Gumbgu, Konex, Bighorse, VI3E

 breakeri: Phantoms crew, Stred, Quassit, Quattro, BreakFans, Outbreak (Košice), Kamikadze (Košice), DS Crew (Košice), Wrong Division (Žilina), Total Fantastic Superheroes (Pallas), Hasta La Muerte (Bratislava), Produkt crew, Shocking Monorism, Floor Rockers, Flying Squad, Old School Brothers, Silent Future

 "tanečníci": Hip Hop Fakulta Johnnyho Perfekta a Lady Mel

 writeri: Soda, Daor, Rcls, SWR (Lars, Soel, Grybs), Sorta, Bad Robot, Mutants, SPK, Camel, 2MK, RST, z ktorého vznikla skupina WSK, a z nej následne AS.

Zdroj 
 Smolík, J. (2010): Subkultury mládeže. Uvedení do problematiky, Praha: Grada. ISBN 978-80-247-2907-7

Pozri aj 
 Hip hop (hudba)
 Graffiti
 Break dance
 Funk
 Soul
 Reggae
 Zoznam raperov na Slovensku

Referencie